
Par meža cūku piebarošanu
Lai nodrošinātu Āfrikas cūku mēra izplatīšanās ierobežošanu meža cūku populācijā, ievērojot 17.12.2013. Ministru kabineta noteikumu Nr. 1483 "Savvaļā dzīvojošo medījamo dzīvnieku piebarošanas noteikumi" 9.2 punktu noteiktos ierobežojumus meža cūku piebarošanā, pamatojoties uz Medību likuma Pārejas noteikumu 21.1. punktā un Valsts pārvaldes iekārtas likuma 17. panta pirmo un trešo daļu:
1. Atļauju barību meža cūku pievilināšanai izvietot arī uz zemes, ievērojot noteikto kopējo barības apjomu medību iecirknī - 400 litri uz 1000 hektāriem, ja:
1.1. medību tiesību lietotājs reģistrējis medību vietu Meža valsts reģistra https://epak.vmd.gov.lv sadaļā "Medību iecirknī reģistrētās piebarošanas vietas";
1.2. medību vieta atbilst medību drošības prasībām meža cūku medībām diennakts tumšajā laikā (dabisks vai mākslīgs paaugstinājums, kura stāvēšanas vai sēdēšanas platforma nav zemāka par 2,5 metriem un dod iespēju veikt šāvienu uz leju).
2. Uzdodu virsmežziņiem nodrošināt:
2.1. inženieru medību jautājumos, vecāko mežziņu, mežziņu, vecāko referentu, kā arī medību tiesību lietotāju informēšanu par šo rīkojumu;
2.2. rīkojuma izpildes uzraudzību.
3. Uzdodu VMD 	Medību daļas vadītājam nodrošināt:
3.1. vecāko inspektoru (medību jautājumos) informēšanu par šo rīkojumu;
3.2. rīkojuma izpildes uzraudzību.
4. Rīkojuma izpildi kontrolēt Meža resursu pārvaldības departamenta direktoram.

Lūsis 67212776
Valters.lusis@vmd.gov.lv
